Diari Oficial de la Generalitat Valenciana


Sumari del DOGV 7721, del 16-02-2016 (2016/871)

RESOLUCIÓ de 29 de gener de 2016, de la Conselleria d'Educació, Investigació, Cultura i Esport, per la qual es minoren determinades concessions d'ajudes econòmiques (per al període comprés entre l'1 de gener de 2015 i el 30 de juny de 2015) per a els centres privats que durant el curs 2014-2015 impartisquen els segons cursos de programes de qualificació professional inicial, adjudicades per la Resolució de 13 de juliol de 2015.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7721

Data del DOGV
:   16-02-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/871


Data del document
:   29-01-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 29 de gener de 2016, de la Conselleria d'Educació, Investigació, Cultura i Esport, per la qual es minoren determinades concessions d'ajudes econòmiques (per al període comprés entre l'1 de gener de 2015 i el 30 de juny de 2015) per a els centres privats que durant el curs 2014-2015 impartisquen els segons cursos de programes de qualificació professional inicial, adjudicades per la Resolució de 13 de juliol de 2015. [2016/871]  
  
Vista l'Ordre 26/2015, de 10 de març, de la Conselleria d'Educació, Cultura i Esport, per la qual s'estableixen les bases i es convoquen ajudes (per al període comprés entre l'1 de gener 2015 i el 30 de juny de 2015) per als centres privats que durant el curs 2014-2015 impartisquen els segons cursos de programes de qualificació professional inicial a la Comunitat Valenciana (DOCV 7484, 12.03.2015).  
Vista la Resolució de 13 de juliol de 2015, de la Direcció General de Centres i Personal Docent, per la qual es resol la convocatòria d'ajudes (per al període comprés entre l'1 de gener de 2015 i el 30 de juny de 2015) per als centres privats que durant el curs 2014-2015 impartisquen els segons cursos de programes de qualificació professional inicial a la Comunitat Valenciana (DOCV 7582, 30.07.2015).  
Transcorreguda la corresponent data límit de justificació, comprovada la documentació presentada pels centres docents subvencionats, i una vegada comprovada la documentació esmenada pels interessats, concorren motius per a procedir a la minoració de la subvenció concedida en els supòsits previstos en l'article 14 de l'Ordre 26/2015, quedant el centre sol·licitant compromés al compliment del que estableix l'article 11 de la mateixa ordre, referent a les obligacions dels beneficiaris.  
  
De conformitat amb l'article 14 de l'ordre de convocatòria, i per delegació del conseller d'Educació, Investigació, Cultura i Esport d'acord amb la disposició addicional única de la dita ordre, resolc:  
  
  
Primer  
Minorar l'adjudicació de les ajudes econòmiques als centres docents privats que figuren en l'annex d'aquesta resolució en els segons cursos de Programes de Qualificació Professional Inicial en la quantitat que s'indica, per no haver justificat correctament en la seua totalitat la subvenció concedida.  
  
Segon  
Aquesta resolució produirà efectes des de l'endemà de la seua publicació en el Diari Oficial de la Comunitat Valenciana.  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, atenent els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
València, 29 de gener de 2016. El director general de Centres i Personal Docent: José Joaquín Carrión Candel.